CELEX: 32021D1443
Language: bg
Date: 2021-08-26 00:00:00
Title: Решение (ЕС) 2021/1443 на Европейската централна банка от 26 август 2021 година за определяне на ръководителите на работни звена, които приемат делегирани решения за вътрешни модели и за удължаване на срокове (ЕЦБ/2021/40)

6.9.2021   
               
               
                  BG
               
               
                  Официален вестник на Европейския съюз
               
               
                  L 314/30
               
            
         РЕШЕНИЕ (ЕС) 2021/1443 НА ЕВРОПЕЙСКАТА ЦЕНТРАЛНА БАНКА
         от 26 август 2021 година
         за определяне на ръководителите на работни звена, които приемат делегирани решения за вътрешни модели и за удължаване на срокове (ЕЦБ/2021/40)
         ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 11.6 от него,
         като взе предвид Решение (ЕС) 2017/933 на Европейската централна банка от 16 ноември 2016 г. относно общата рамка за делегиране на правомощия за вземане на решения по отношение на правните инструменти във връзка с надзорните задачи (ЕЦБ/2016/40) (1), и по-специално членове 4 и 5 от него,
         като взе предвид Решение (ЕС)2021/1442 на Европейската централна банка от 3 август 2021 г. за делегиране на правомощието за приемане на решения за вътрешни модели и за удължаване на срокове (ЕЦБ/2021/38) (2), и по-специално член 3 от него,
         като взе предвид Решение ЕЦБ/2004/2 на Европейската централна банка от 19 февруари 2004 г. за приемане на Процедурния правилник на Европейската централна банка (3), и по-специално член 10 от него,
         като има предвид, че:
         
                     (1)
                  
                  
                     Поради значителния брой решения, които Европейската централна банка (ЕЦБ) трябва да приема за изпълнението на надзорните си задачи, е създадена процедура за приемане на конкретни делегирани решения.
                  
               
                     (2)
                  
                  
                     Решението за делегиране поражда действие след приемането на решение от Изпълнителния съвет, с което се определят един или повече ръководители на работни звена, които да вземат решения на основание решение за делегиране.
                  
               
                     (3)
                  
                  
                     При определянето на ръководителите на работни звена Изпълнителният съвет следва да вземе предвид важността на решението за делегиране и броя на адресатите, до които трябва да бъдат изпратени делегираните решения.
                  
               
                     (4)
                  
                  
                     В член 10.1 от Решение ЕЦБ/2004/2 на Европейската централна банка се предвижда, че Изпълнителният съвет взема решение относно броя, наименованието и компетентността на всяко от работните звена на ЕЦБ.
                  
               
                     (5)
                  
                  
                     Поискано е становището на председателя на Надзорния съвет по отношение на ръководителите на работни звена, на които следва да се делегира правомощието да приемат решения за вътрешни модели и за удължаване на срокове,
                  
               ПРИЕ НАСТОЯЩОТО РЕШЕНИЕ:
         
            Член 1
            Определения
            За целите на настоящото решение се прилагат определенията, които се съдържат в член 1 от Решение (ЕС) 2021/1442 (ЕЦБ/2021/38).
         
         
            Член 2
            Делегирани решения за вътрешни модели и за удължаване на срокове
            
               1.   Делегираните решения съгласно член 3 от Решение (ЕС) 2021/1442 (ЕЦБ/2021/38), с изключение на решенията за удължаване на максималния срок за извършване на планирано придобиване, посочен в решение за квалифицирано дялово участие, както са определени тези решения в член 1, точка 3 от Решение (ЕС) 2019/1376 на Европейската централна банка (ЕЦБ/2019/23) (4), се приемат от един от следните ръководители на работни звена:
               
                           а)
                        
                        
                           генералния директор или заместник-генералния директор на генерална дирекция „Системни и международни банки“, ако надзорът върху съответното поднадзорно лице или група се осъществява от генерална дирекция „Системни и международни банки“;
                        
                     
                           б)
                        
                        
                           генералния директор или заместник-генералния директор на генерална дирекция „Универсални и диверсифицирани институции“, ако надзорът върху съответното поднадзорно лице или група се осъществява от генерална дирекция „Универсални и диверсифицирани институции“;
                        
                     
                           в)
                        
                        
                           генералния директор или заместник-генералния директор на генерална дирекция „Специализирани институции и по-малко значими институции“, ако надзорът върху съответното поднадзорно лице или група се осъществява от генерална дирекция „Специализирани институции и по-малко значими институции“.
                        
                     
            
               2.   Делегираните решения съгласно член 3 от Решение (ЕС) 2021/1442 (ЕЦБ/2021/38) относно удължаването на максималния срок за извършване на планирано придобиване, които засягат значими поднадзорни лица съгласно определението в член 2, точка 16 от Регламент (ЕС) № 468/2014 на Европейската централна банка (ЕЦБ/2014/17) (5), се приемат от генералния директор или заместник-генералния директор на генерална дирекция „Управление и операции в ЕНМ“, или, ако те не са на разположение, от ръководителя на отдел „Лицензиране“ и един от следните ръководители на работни звена:
               
                           а)
                        
                        
                           генералния директор или заместник-генералния директор на генерална дирекция „Системни и международни банки“, ако надзорът върху съответното поднадзорно лице или група се осъществява от генерална дирекция „Системни и международни банки“;
                        
                     
                           б)
                        
                        
                           генералния директор или заместник-генералния директор на генерална дирекция „Универсални и диверсифицирани институции“, ако надзорът върху съответното поднадзорно лице или група се осъществява от генерална дирекция „Универсални и диверсифицирани институции“;
                        
                     
                           в)
                        
                        
                           генералния директор или заместник-генералния директор на генерална дирекция „Специализирани институции и по-малко значими институции“, ако надзорът върху съответното поднадзорно лице или група се осъществява от генерална дирекция „Специализирани институции и по-малко значими институции“.
                        
                     Ако делегирано решение съгласно членове 3 и 4 от Решение (ЕС) 2019/1376 (ЕЦБ/2019/23) засяга повече от едно значимо поднадзорно лице, съответното поднадзорно лице е поднадзорното лице или група, в което се придобива квалифицираното дялово участие.
            
            
               3.   Делегираните решения съгласно член 3 от Решение (ЕС) 2021/1442 (ЕЦБ/2021/38) относно удължаването на максималния срок за извършване на планирано придобиване, които не засягат значими поднадзорни лица, се приемат от генералния директор или заместник-генералния директор на генерална дирекция „Управление и операции в ЕНМ“, или, ако те не са на разположение, от ръководителя на отдел „Лицензиране“.
            
         
         
            Член 3
            Влизане в сила
            Настоящото решение влиза в сила на двадесетия ден след публикуването му в Официален вестник на Европейския съюз.
         
         
            Съставено във Франкфурт на Майн на 26 август 2021 година.
            
               
                  Председател на ЕЦБ
               
               Christine LAGARDE
            
         
         
            (1)  ОВ L 141, 1.6.2017 г., стр. 14.
         
            (2)  (Вж. страница 22 от настоящия брой на Официален вестник).
         
            (3)  ОВ L 80, 18.3.2004 г., стр. 33.
         
            (4)  Решение (ЕС) 2019/1376 на Европейската централна банка от 23 юли 2019 г. за делегиране на правомощието за приемане на решения за паспортизация, придобиване на квалифицирани дялови участия и отнемане на лицензи на кредитни институции (ЕЦБ/2019/23) (ОВ L 224, 28.8.2019 г., стр. 1).
         
            (5)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).